OpenLLM-France/wikimedia huggingface dataset:
# Porocottus quadrifilis

Porocottus quadrifilis és una espècie de peix pertanyent a la família dels còtids.

## Hàbitat

És un peix marí, demersal i de clima polar que viu entre 0-50 m de fondària.

## Distribució geogràfica

Es troba al mar de Bering.

## Observacions

És inofensiu per als humans.

## Referències

* ↑ Gill T. N., 1859. Description of new generic types of cottoids, from the collection of the North Pacific exploring expedition under Com. John Rodgers. Proc. Acad. Nat. Sci. Phila. v. 11. 165-166.
* ↑ uBio (anglès)
* ↑ Gill, T. N., 1859. Description of new generic types of cottoids, from the collection of the North Pacific exploring expedition under Com. John Rodgers. Proceedings of the Academy of Natural Sciences of Philadelphia v. 11: 165-166.
* ↑ The Taxonomicon (anglès)
* 1 2 3 FishBase (anglès)
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Andriyashev, A.P. i N.V. Chernova, 1995. Annotated list of fishlike vertebrates and fish of the arctic seas and adjacent waters. J. Ichthyol. 35(1):81-123.
* ↑ Evermann, B.W. i E.L. Goldsborough, 1907. The fishes of Alaska. Bull. U.S. Bur. Fish. 26: 219-360.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Província de Catània

La província de Catània (sicília Pruvincia di Catania) és una antiga província de la regió de Sicília dins Itàlia. Tenia 3552 km² i 1.200.000 habitants. La capital era la ciutat de Catània.
Limitava al sud amb la Mar Jònica, al nord amb la província de Messina (seguit en bona part pel curs del riu Alcantara), a l'oest amb la província d'Enna i la província de Caltanissetta, al sud amb la província de Ragusa i la província de Siracusa.
El 2015 va ser reemplaçada per la Ciutat metropolitana de Catània.

## Enllaços externs

* Provincia di Catania (italià)
* Portal/Guia de la provincia Arxivat 2010-01-11 a Wayback Machine. (italià)
* Fotos, història, turisme, gastronomia, llibres, productes locals i transports a la Província de Catània (italià)(anglès)
# SRP

SRP té els següents significats:
* Autodefensa de la República de Polònia (del nom en polonès Samoobrona Rzeczpospolitej Polskiej), partit polític de Polònia
* Partit Republicà de Geòrgia (del nom en georgià საქართველოს რესპუბლიკური პარტია, transcrit: Sak’art’velos Respublikuri Partia), partit polític de Geòrgia
* Sozialistische Reichspartei, partit polític històric de la República Federal d'Alemanya
* Servei de Responsabilitat Professional, òrgan del Consell de Col·legis de Metges de Catalunya
* Partícula de reconeixement del senyal (del nom en anglès Signal Recognition Particle), nucleoproteïna d'ARN implicada en el reconeixement de noves proteïnes
* Protocol de sol·licitud de sessió (del nom en anglès Session Request Protocol), protocol de la norma USB On-The-Go
* srp també és el codi ISO 639-3 del serbi, una llengua eslava
# Tul·li Valentí

Tul·li Valentí (en llatí Tullius Valentinus) va ser un cap tribal dels trèvers.
Va intentar persuadir als gals d'unir-se a la revolta de Juli Civilis i de Juli Clàssic l'any 70, però no ho va aconseguir per l'oposició de Tiberius Iulius Pollienus Auspex i els rems (remi) i només va aconseguir el suport de trèvers i lingons. Es va esforçar més en convèncer-los mitjançant arengues que no pas fent els adequats preparatius militars.
Quan Quint Petili Cerealis va creuar els Alps, es va unir amb Juli Tutor i va tractar de resistir. En la seva absència, dues legions que s'havien rendit a Clàssic a Movesium i Bonna feia algun temps, i havien fet jurament a l'Imperi Gal, es van dirigir en direcció a la capital dels trèvers i a la seva rodalia es van declarar a favor de Vespasià. A la tornada de Valentí acompanyat de Tutor, es van haver de retirar als territoris dels mediomàtrics. Els trèvers seguien revoltats i Valentí i Tutor van fer matar Herenni i Numisi, els legats de les dues legions.
Cerealis els va atacar des de Magontiacum (Magúncia) a la seva posició a Rigodulum, i va entrar a Trèveris on va perdonar a les dues legions i als trèvers i lingons que es van sotmetre. Valentí va ser fet presoner a Rigodulum i enviat a Itàlia i pel camí entregat a Licini Mucià i Domicià que anaven en suport de Cerealis. Va ser condemnat a mort i executat. Mentre estava esperant la sentència algú es va burlar de les desgràcies del seu poble, i va contestar que acceptava la mort perquè això seria un consol per a ells.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1215.
# Stanford

* No s'ha de confondre amb Stamford o Stafford.
«Stanford» té aquests significats:
* Toponímia:
** Stanford (Califòrnia), localitat estatunidenca de l'estat de Califòrnia
** Stanford (Illinois)
** Stanford (Kentucky), localitat estatunidenca de l'estat de Kentucky
** Stanford (Montana)
** Stanford (Nova York), localitat estatunidenca de l'estat de Nova York
* Biografies:
** Aaron Stanford, actor estatunidenc de cinema i televisió
** Charles Villiers Stanford, compositor irlandès
** Leland Stanford, empresari i polític fundador de la Universitat Stanford
* Entitats: Universitat Stanford, universitat privada situada a Palo Alto (Califòrnia)
* Esports:
** Torneig de Stanford, torneig de tennis professional que es disputa anualment a la Universitat Stanford
** Stanford Stadium, estadi de futbol i futbol americà a la Universitat Stanford
# Riu Yaguarón

El riu Yaguarón (portuguès: Jaguarão) és un riu binacional, la naixent del qual es troba al sud del Brasil i fa de límit entre aquest país i l'Uruguai fins a la seva desembocadura a la llacuna Merín-Mirim. Discorre per l'estat de Rio Grande do Sul.

## Referències

* ↑ «Riu Yaguarón» (en castellà). Enciclopèdia Geogràfica de l'Uruguai. [Consulta: 30 desembre 2011].
# Platja de l'Astillero (Malgrat de Mar)

La platja de l'Astillero, inusualment anomenada platja dels Pins, és una platja semi-urbana del municipi de Malgrat de Mar (Maresme). Limita al nord-est amb la riera de Sant Genís de Palafolls que la separa de la platja de Malgrat Centre, i al sud-oest arriba al límit municipal, on resta oberta cap a la platja de Llevant de Santa Susanna. Orientada al sud-sud-est, té una longitud de 1.000 metres i una amplada mitjana de 40 metres, formada per sorra molt gruixuda i un pendent d'entrada a l'aigua molt fort.
Disposa de quiosquets, lloguer de para-sols i gandules, passarel·les de fusta que travessen la platja, serveis per a persones amb mobilitat reduïda, vigilància policial i punt de la Creu Roja. Hi ha zones de pícnic i hi destaca un miniclub infantil que obre els mesos de juliol i agost. També compta amb diversos bars, restaurants, bars musicals i espais d'oci nocturn.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. Està guardonada amb la Bandera Blava, que reconeix internacionalment la qualitat de l'aigua i serveis.
Enfront de la platja, a uns 400 metres mar endins, hi ha la Pilona, una superfície de ciment i ferros, restes de l'estructura que transportava el ferro de l'antic jaciment del municipi, que amb el temps ha esdevingut uns dels símbols de Malgrat.

## Referències

* ↑ «platja dels Pins». Gran Enciclopèdia Catalana.
* 1 2 «Platja de l'Astillero». Agència Catalana de l'Aigua.
* ↑ «Platja de l'Astillero». Agència Catalana de Turisme.
* ↑ «96 platges i 24 ports, guardonats amb la Bandera Blava 2023». Generalitat de Catalunya, 04-05-2023.
* ↑ «La Pilona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2015].
* ↑ «La Pilona». Turisme Malgrat de Mar.
# Prior

El prior (del llatí prior, 'primer') és el superior d'un monestir subordinat a l'abat, si n'hi ha. El prior claustral sol ser elegit per l'abat, amb consentiment del capítol o sense; el prior conventual sol ser elegit pel capítol del monestir durant la vacatura de la seu abacial o en aquells ordes que no tenen abat.
El nom també designa l'ofici monàstic del qui administra les rendes d'un priorat. Com a relíquia d'antics capítols col·legials o entitats similars, el terme també s'aplica encara a alguns rectors, com el de la parròquia eclesiàstica del Sant Esperit de Terrassa o la de Sant Pere de Reus, o com al capellà major de l'Hospital de la Santa Creu i Sant Pau de Barcelona. Finalment s'aplica també en alguns casos als administradors d'una confraria.
# Província de Cercado (Cochabamba)

La província de Cercado és una de les 16 províncies del Departament de Cochabamba, a Bolívia. La seva capital és Cochabamba.
# SRI International

SRI International és una empresa dels Estats Units, amb seu central a Menlo Park (Califòrnia). Porta la recerca en diferents dominis científics i tecnològics per al govern dels Estats Units i diverses empreses privades. El nom complet de SRI International és Stanford Research Institute, ja que depèn de la Universitat Stanford. Entre altres assoliments dins del SRI, Douglas Engelbart, inventà l'entorn gràfic i el ratolí dels ordinadors l'any 1968. Aquests invents han estat represos per Xerox PARC i després Apple Macintosh.
# Umaro Sissoco Embaló

Umaro El-Mokhtar Sissoco Embaló (Bissau, 23 de setembre de 1972) és un politòleg, militar i polític de Guinea-Bissau. És el president del país des del 27 de febrer de 2020. Prèviament va exercir com a Primer Ministre entre el 18 de novembre de 2016 i el 16 de gener de 2018.
És llicenciat en Relacions Internacionals per l'Institut Superior de Ciències Socials i Polítiques de la Universitat Tècnica de Lisboa i té un màster en Ciències Polítiques i un Doctorat en Relacions Internacionals per la Universitat Complutense de Madrid. Va servir a l'exèrcit, realitzant estudis de defensa nacional al Centre de Defensa Nacional d'Espanya i altres estudis sobre seguretat nacional a Bèlgica, Israel, Sud-àfrica, Japó i França. Va pujar al rang de general de brigada.
A més, és especialista en assumptes africans i de l'Orient Mitjà i en assumptes de defensa, cooperació internacional i desenvolupament. Va ser ministre d'assumptes africans i Primer ministre abans de ser president de Guinea-Bissau

## Referències

* ↑ «Eleições: Guiné-Bissau à espera da decisão do Supremo – DW – 06/01/2020» (en portuguès). DW, 2020. [Consulta: 1r febrer 2024].
* ↑ «Countries Go-Gu». Rulers. [Consulta: 1r febrer 2024].
* ↑ «Biografía del Excmo. Sr. Umaro Sissoco Embalo, presidente de Guinea Bissau» (en castellà). Granma.cu, 07-09-2022. [Consulta: 1r febrer 2024].
# Stanford (Nova York)

Stanford és un poble en el comtat de Dutchess a l'estat de Nova York. L'any 2000 tenia 3,544 habitants i una densitat de població de 27.4 hab/km².
Està ubicat en les coordenades 41° 53′ 2″ N, 73° 42′ 12″ O﻿ / ﻿41.88389°N,73.70333°O﻿ / 41.88389; -73.70333. Segons l'Oficina del Cens, la ciutat té una àrea total de 130.2 km², de la qual 129.5 km² és terra i 0.7 km² és aigua.
Segons l'Oficina del Cens, l'any 2000 els ingressos mitjans per llar en la localitat eren de $54,118 i els ingressos mitjans per família eren $62,171. Els homes tenien uns ingressos mitjans de $40,746 davant dels $30,625 per a les dones. La renda per capita de la població era de $ 29,236. Al voltant del 4,3% de la població estaven per sobre del llindar de la pobresa.
# Tahar Chaïbi

Tahar Chaïbi (àrab: الطاهر الشايبي) (Tunis, 17 de febrer de 1946 - 29 d'abril de 2014) fou un futbolista tunisià de la dècada de 1960.
Fou internacional amb la selecció de Tunisia. Pel que fa a clubs, destacà a Club Africain.

## Referències

* ↑ «Club Africain : Décès de Tahar Chaibi» (en francès). afrik.com, 29-04-2014. Arxivat de l'original el 29 d'abril 2014. [Consulta: 29 abril 2014].
* ↑ «Profile». footballdatabase.eu. [Consulta: 29 abril 2014].
* ↑ Tahar Chaïbi Fitxa i estadístiques a la FIFA
# Riu Xàrjenga

El riu Xàrjenga (en rus Шарженга) és un riu de l'óblast de Vólogda, al nord de Rússia. Pertany a la conca hidrogràfica del Dvinà Septentrional, atès que desemboca al riu Iug. El riu passa per les ciutats de Lógduz i Pleixkino.
Neix als monts Urals. Té una longitud de 183 km i comprèn una conca de 1.500 km². És un riu que s'alimenta sobretot de les neus i pluges que cauen a la regió. Es glaça de gener a abril o maig.
# Platja de l'Atzavara

La platja de l'Atzavara és una petita platja urbana del municipi d'Alcanar (Montsià), situada davant de la urbanització l'Atzavara, a l'extrem nord-est del terme municipal, prop de la platja del Suís, del municipi de la Ràpita. Té una longitud de 41 metres i una amplada de 8 metres, formada per sorres.

## Referències

* ↑ «Incendi de vegetació urbana a tocar de la platja d'Atzavara, a Alcanar». Diari de Tarragona, 08-08-2017.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
# Pseudolaguvia inornata

Pseudolaguvia inornata és una espècie de peix de la família Erethistidae i de l'ordre dels siluriformes.

## Morfologia

* Els mascles poden assolir 2,7 cm de longitud total.
* Nombre de vèrtebres: 29-30.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: riu Feni (Bangladesh).

## Referències

* ↑ uBio (anglès)
* ↑ Misra K. S., 1976. Teleostomi: Cypriniformes; Siluri. Fauna India (Pisces, 2a edició) v. 3. i-xxi + 1-367.
* ↑ BioLib (anglès)
* ↑ Ng, H. H., 2005. Two new species of Pseudolaguvia (Teleostei: Erethistidae) from Bangladesh. Zootaxa Núm. 1044: 35-47.
* 1 2 3 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# SRM

SRM té els següents significats:
* Societat Renaixement Musical, associació cultural de Vinalesa (Horta Nord)
* Suomen Rakennustaiteen Museo, museu d'arquitectura de Hèlsinki (Finlàndia)
* Coet accelerador sòlid (del nom en anglès Solid Rocket Motor), coet emprat en la primera fase de llançament espacial
* Standard Reference Method, mètode per a mesurar el color de la cervesa
# Umatilla (Oregon)

Umatilla és una població dels Estats Units a l'estat d'Oregon. Segons el cens del 2006 tenia 6.385 habitants.

## Demografia

Segons el cens del 2000, Umatilla tenia 4.978 habitants, 1.364 habitatges, i 1.062 famílies. La densitat de població era de 546 habitants per km².
Dels 1.364 habitatges en un 45,7% hi vivien nens de menys de 18 anys, en un 58,2% hi vivien parelles casades, en un 13% dones solteres, i en un 22,1% no eren unitats familiars. En el 16,9% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,51.
Per edats la població es repartia de la següent manera: un 31% tenia menys de 18 anys, un 12,1% entre 18 i 24, un 34,7% entre 25 i 44, un 16,5% de 45 a 60 i un 5,7% 65 anys o més.
L'edat mediana era de 29 anys. Per cada 100 dones de 18 o més anys hi havia 157,3 homes.
La renda mediana per habitatge era de 33.844$ i la renda mediana per família de 32.969$. Els homes tenien una renda mediana de 28.500$ mentre que les dones 20.337$. La renda per capita de la població era de 11.469$. Aproximadament el 15,6% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Umatilla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Umatilla». American Fact Finder. Oficina del Cens dels Estats Units, 12-01-2010.
# Taroudant

Tlite (en àrab تارودانت, Tārūdānt; en amazic ⵜⴰⵔⵓⴷⴰⵏⵜ) és un municipi de la província de Taroudant, a la regió de Souss-Massa, al Marroc. Segons el cens de 2014 tenia una població total de 80.149 persones. Es troba la vall del Sus (a 4 km de la seva riba dreta) al sud de país i a 83 km a l'est d'Agadir a la carretera a Ouarzazate i cap al desert del Sàhara al sud de Marràqueix. És anomenada "l'àvila de Marràqueix" perquè s'assembla a aquesta ciutat per les muralles. A l'inici de la dinastia sadita fou la seva capital fins que es van traslladar a Marràqueix. La ciutat té artesania de joies, estores i altres. Quasi tota la ciutat és dins les muralles, i fora s'ha desenvolupat un barri a l'entorn del campus universitari de la facultat de la Universitat Ibn Zohr d'Agadir.

## Història

Va passar als almoràvits el 1030 i un segle després als almohades. El sultà sadita Ahmad al-Araj va establir la base del seu poder a Tarudant al segle xvi. El 1912/1913 fou la seu del pretendent al tron Ahmad al-Hiba fins que el 1917 els francesos hi van establir la seva autoritat. A la meitat del segle xx Tarudant fou sobrepassada com a lloc principal del Sus per Agadir però va restar important com a mercat agrícola. El 1950 tenia 12.900 habitants (900 jueus); el 1980 hi vivien uns 25.000 habitants (els jueus ja havien emigrat a Israel).

## Agermanaments

* Rumans (1994)

## Galeria

* Vista de la muralla
* Vista de l'Alt Atles
* Vista des de l'Anti Atles
* Vista de la nova font de la vila

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].

## Enllaços externs

* Lloc web oficial de la ciutat
# Rocío Ruiz

Rocío Ruiz (Huelva, 1965) és una política i directora d'un institut de Huelva. Sent membre del partit polític Ciutadans des del 2018, aconseguí la posició de Conselleria d'Igualtat a la Junta d'Andalusia.
Els seus inicis en la política foren amb el partit de Ciutadans, a partir d'una invitació a una taula rodona organitzada per aquest partit. A partir d'aquest contacte amb el partit polític va anar guanyant interès per unir-se'n fins que ho va fer. Amb el primer govern andalús del Partit Popular i Ciutadans (format el gener de 2019), va obtenir el càrrec de consellera d'Igualtat. Poc després de l'obtenció del càrrec, el partit Vox recuperà un article d'opinió d'ella on criticava negativament la Semana Santa demanant explicacions al President del govern andalús, cosa a la qual reaccionà ella disculpant-se afirmant que l'article no representa allò que ella pensa. Santiago Abascal, dirigent del partit Vox, demanà que dimitira.

## Referències

* 1 2 Morillo, Isabel «Siete meses de carrera meteórica: así es la "guerrera" de Igualdad que Vox no quiere». El Confidencial, 24-01-2019 [Consulta: 24 gener 2019].
* ↑ Benot, S. «Rocío Ruiz, consejera de Igualdad y Dependencia de la Junta de Andalucía». ABC, 21-01-2019 [Consulta: 24 gener 2019].
# Sabaté

* No s'ha de confondre amb Sabater.
Sabaté és el nom dels següents personatges:
* Antoni Sabaté i Ibarz, polític del PSC-PSOE i alcalde de Flix (1995 -2003) i diputat al Parlament de Catalunya
* Antoni Sabaté Mill (Sant Joan de Mediona, 1915 – Vilafranca del Penedès, 2002), crític d'art, pensador, literat, poeta, periodista i arxiver
* Francesc Sabaté Llopart (L'Hospitalet de Llobregat, 1915 — Sant Celoni, 1960), maqui que continuà lluitant després de la fi de la Guerra Civil Espanyola el 1939
* Jaume Sabaté Mercadé (Barcelona, 1947), futbolista i entrenador català
* Joaquim Sabaté i Dausà (? - 2001), promotor esportiu català
* Joan Sabaté i Borràs (Tortosa, 1957), mestre i polític català
* Marcel Sabaté i Reixach (Tortellà, 1970), director d'orquestra català
* Modest Sabaté i Puig (Cassà de la Selva, Gironès, 1909 - el Voló, Rosselló, 1986), polític i industrial català
* Pau Sabaté Jaumà (Reus, Baix Camp, 1872 - Barcelona, 1954), pintor català
* Quimet Sabaté Casanova
* Xavier Sabaté i Ibarz (Flix, 1953), polític català
# Rubén Estévez González

Rubén Estévez González (Salceda de Caselas, 10 de febrer de 1979) és un exfutbolista gallec, que jugava com a migcampista.
Va començar a destacar al Pontevedra CF. Entre 1999 i 2001 va militar a la SD Compostela, tot disputant 35 partits amb els compostel·lans a Segona Divisió. Després del descens administratiu dels gallecs, a l'estiu del 2001 fitxa pel CD Tenerife, per militar al seu filial. Tot i això, va aparèixer en tres ocasions amb el primer equip.

## Enllaços externs

* Fitxa del jugador
# Salisbury (desambiguació)

«Salisbury» té aquests significats:
* Salisbury, ciutat del comtat de Wiltshire, Anglaterra.Vegeu també: Catedral de Salisbury
* Salisbury (Carolina del Nord)
* Salisbury (Connecticut)
* Salisbury (Maryland)
* Salisbury (Massachusetts)
* Salisbury (Missouri)
* Salisbury (Nova Hampshire)
* Salisbury (Nova York)
* Salisbury (Pennsilvània)
* Salisbury (Vermont)
* Miscel·lània: Salisbury steak, preparació a base de carn picada de boví.
# Sahel tunisià

El Sahel tunisià (àrab: السـاحـل, as-Sāḥil) és una regió de Tunísia que a grans trets forma la part central del país i més estrictament la zona que va del Golf d'Hammamet al Golf de Gabes. Té una forma triangular amb la base a la costa i el vèrtex a Sbeïtla. El seu nom ve de la paraula àrab sàhil que vol dir ‘litoral'.
És una regió totalment ocupada per les oliveres que s'estenen per gran extensions; també s'hi veuen alguns ametllers. La zona és coberta per les sabkhes o llacunes salades que s'inunden a l'hivern però de les que moltes s'assequen a l'estiu. Encara que la pluviometria és deficitària les capes freàtiques són riques i ben explotades. Encara que estrictament estaria formada per les governacions de Sussa, Monastir, Mahdia i Sfax, de fet inclou igualment les de Siliana, Kairuan, Sidi Bou Zid i fins i tot part de Kasserine (ja al límit oriental i on s'inicia la zona predesèrtica o regió del Djerid). Actualment té una intensa activitat turística a la zona de Sussa (Port El Kantaoui), Monastir (Skanes) i Mahdia. Disposa d'aeroport internacional a Monastir
Cobreix una gran superfície uns 15000 km²) amb una distància de 150 km entre nord i sud a la costa i prop de 200 km cap a l'interior al lloc més profund. La població és d'uns dos milions d'habitants (un 20% de la població del país). Les ciutats principals són Sfax, Sussa, Monastir, Mahdia i Kairuan.
Aquesta zona correspon a grans trets amb la província romana de la Bizacena.
# Sahel (desambiguació)

«Sahel» té aquests significats:
* Sahel africà, regió al sud del Sàhara incloent Mauritània, Níger, Mali i Txad (algunes distribucions afegeixen Sudan i Burkina Faso)
* Sahel tunisià, regió central de Tunísia
* Sahel algerià, cadena de turons litorals a l'oest d'Alger, a Algèria